OzLabs/hebrew-wiki-articles huggingface dataset:
יחסי לוקסמבורג–סלובקיה

יחסי לוקסמבורג–סלובקיה הם היחסים הדיפלומטיים בין לוקסמבורג לסלובקיה.

== היסטוריה ==
שתי המדינות היו בעבר נחלות של בית הבסבורג, כחלק ממלוכת הבסבורג. שתי המדינות כוננו יחסים דיפלומטיים עם פירוק צ'כוסלובקיה ב-1 בינואר 1993. באוקטובר 2016 שר האוצר של סלובקיה, מר פיטר קז'ימיר, ביקר בלוקסמבורג במסגרת הנשיאות הסלובקית של מועצת האיחוד האירופי. כיום, שתי המדינות חברות מלאות ב.

== נציגויות דיפלומטיות ==
* לוקסמבורג מיוצגת בסלובקיה באמצעות שגרירותה בפראג, צ'כיה.
* סלובקיה מיוצגת בלוקסמבורג באמצעות שגרירותה בבריסל, בלגיה וקונסוליית כבוד בלוקסמבורג סיטי.

== קישורים חיצוניים ==

== הערות שוליים ==
ג'ונג סאנג-בין

ג'ונג סאנג-בין (בקוריאנית: 정상빈; נולד ב-1 באפריל 2002 בצ'ונאן שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת גראסהופרס ציריך מליגת העל השווייצרית, בהשאלה מוולברהמפטון וונדררס, ובנבחרת קוריאה הדרומית.

== קריירת מועדונים ==
ג'ונג גדל במחלקת הנוער של סוואן סמסונג בלווינגס. הוא ערך 28 הופעות ליגה בקבוצה הבוגרת של המועדון במסגרת ליגת הכדורגל של קוריאה הדרומית, בהן ערך שש הופעות ליגה. בנוסף, ערך שתי הופעות במסגרת ליגת האלופות האסיאתית.

ב-28 בינואר 2022 חתם ג'ונג בוולברהמפטון וונדררס מהפרמייר ליג, והושאל לגראסהופרס ציריך מליגת העל השווייצרית. ב-20 בפברואר ערך את הופעת הבכורה שלו במועדון, בתיקו 2-2 נגד יאנג בויז ברן במסגרת המחזור ה-22 בליגה לעונת .

== קריירה בינלאומית ==
ב-9 ביוני 2021 ערך ג'ונג את הופעת הבכורה שלו בנבחרת קוריאה הדרומית, בניצחון 5-0 על נבחרת סרי לנקה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

==קישורים חיצוניים==

== הערות שוליים ==

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:כדורגלני וולברהמפטון וונדררס
קטגוריה:כדורגלני גראסהופרס ציריך
קטגוריה:כדורגלני נבחרת קוריאה הדרומית
קטגוריה:דרום קוריאנים שנולדו ב-2002
קרחון זלצמן

קרחון זלצמן () הוא קרחון שמנקז את המדרונות הצפוניים של הר אלן, המדרונות המזרחיים של Mount Strybing ושל אוכף קארנייר והמדרונות הדרום-מזרחיים של הר קראדוק, וזורם מזרחה בין הר אוסבורן לבין רכס מוייר. לתוך קרחון תומאס בדרום טווח סנטינל, הרי אלסוורת ב אנטארקטיקה.

== היסטוריה ==

=== מקור השם ===
שמו של קרחון זלצמן ניתן לו על ידי הוועדה המייעצת לשמות אנטארקטיים בשנת 2006.

הקרחון נקרא על שם אריק ס. זלצמן (Eric S. Saltzman), מהמחלקה למדעי כדור הארץ, באוניברסיטת קליפורניה, שלוחת אוניברסיטת קליפורניה הנמצאת בעיר אירוויין שבמדינת קליפורניה שבארצות הברית; כמו כן זלצמן היה חוקר קרחונים מטעם התוכנית האנטארקטית של ארצות הברית; זלצמן היה בשנת 2006 יו"ר קבוצת העבודה הלאומית של ארצות הברית לחקר ליבות קרח למטרות מחקר (National Ice Core Working Group for use of Antarctic ice cores for research purposes).

זלצמן
לורנצו קולומבו

לורנצו קולומבו (באיטלקית: Lorenzo Colombo; נולד ב-8 במרץ 2002 בווימרקטה שבאיטליה) הוא כדורגלן איטלקי המשחק בעמדת החלוץ בקבוצת אמפולי בהשאלה ממילאן.

== קריירת מועדונים ==
קולומבו גדל במחלקת הנוער של מילאן. ב-12 ביוני 2020 ערך את הופעת הבכורה שלו בקבוצה הבוגרת של המועדון, בתיקו 0-0 נגד יובנטוס במסגרת קופה איטליה. ב-18 ביולי ערך את הופעת הבכורה שלו בסרייה א', בניצחון 5-1 על בולוניה 1909 במסגרת המחזור ה-34 לעונת 2019/2020. ב-24 בספטמבר הבקיע את שער הבכורה שלו במועדון, בניצחון 3-2 על בודה/גלימט במסגרת סיבוב ההעפלה השלישי לליגה האירופית לעונת 2020/2021.

ב-26 בינואר 2021 הושאל לקרמונזה מהסרייה ב' עד לתום עונת . ב-31 בינואר ערך את הופעת הבכורה שלו במועדון, בתיקו 1-1 נגד צ'יטדלה במסגרת המחזור ה-20 בליגה. ב-13 במרץ הבקיע את שערו היחיד במועדון, בניצחון 3-0 נגד רג'יאנה במסגרת המחזור ה-28 בליגה. בסך הכל ערך 13 הופעות ליגה במדי המועדון.

ב-31 ביולי 2021 הושאל קולומבו למשך עונה אחת לספאל מהסרייה ב'. ב-14 באוגוסט ערך את הופעת הבכורה שלו במועדון, בהפסד 2-1 לבנוונטו במסגרת הסיבוב הראשון של קופה איטליה. ב-22 באוגוסט ערך את הופעת הבכורה שלו בליגה, בהפסד 1-0 לפיזה במסגרת המחזור הראשון בליגה לעונת . ב-29 באוגוסט הבקיע את שער הבכורה שלו במועדון, בניצחון 5-0 על פורדנונה במסגרת המחזור השני בליגה. הוא ערך 34 הופעות ליגה במהלך תקופת ההשאלה, בהן הבקיע שישה שערים.

ב-7 ביולי 2022 הושאל קולומבו למשך עונה אחת ללצ'ה מהסרייה א'. ב-5 באוגוסט ערך את הופעת הבכורה שלו במועדון, בהפסד 3-2 לצ'יטדלה במסגרת הסיבוב הראשון של קופה איטליה. במשחק זה הבקיע את שער הבכורה שלו במועדון. ב-13 באוגוסט ערך את הופעת הבכורה שלו בליגה, בהפסד 2-1 לאינטר מילאנו במסגרת המחזור הראשון לעונת 2022/2023. ב-31 באוגוסט הבקיע את שער הבכורה שלו בליגה, בתיקו 1-1 נגד נאפולי במסגרת המחזור הרביעי בליגה.

ב-1 בספטמבר 2023 הושאל קולומבו למונצה מהסרייה א'. יום לאחר מכן עלה להופעת בכורה בקבוצה מן הספסל בהפסד 0-3 לאטאלנטה. ב-2 באוקטובר 2023 כבש את שער הניצחון בניצחון 1-0 על ססואולו. ב-5 בנובמבר 2023 כבש צמד בניצחון 3-1 נגד הלאס ורונה. ב-18 בפברואר 2024 כבש נגד קבוצת האם שלו מילאן בניצחון הראשון בהיסטוריה של מונזה על מילאן במסגרת הליגה.

ב-31 ביולי 2024 הושאל קולומבו אל אמפולי מהסרייה א'.<ref></ref>

== קריירה בינלאומית ==
קולומבו היה חלק מסגל נבחרת איטליה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.

==קישורים חיצוניים==

== הערות שוליים ==

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני מילאן
קטגוריה:כדורגלני קרמונזה
קטגוריה:כדורגלני ספאל
קטגוריה:כדורגלני לצ'ה
קטגוריה:כדורגלני מונצה
קטגוריה:כדורגלני אמפולי
קטגוריה:איטלקים שנולדו ב-2002
אליה ואהי

ספה אליה ואהי (בצרפתית: Sepe Elye Wahi; נולד ב-2 בינואר 2003 בקורקורון שבצרפת) הוא כדורגלן צרפתי המשחק בעמדת החלוץ בקבוצת מארסיי מליגת העל הצרפתית.

== קריירת מועדונים ==
ואהי גדל במחלקות הנוער של סירן, קן, מונפרמיי ומונפלייה. בשנת 2019 החל לשחק בקבוצת המילואים של המועדון. ב-16 בדצמבר 2020 ערך את הופעת הבכורה שלו בקבוצה הראשונה של המועדון, בהפסד 0–2 למץ במסגרת המחזור ה-15 בליגת העל הצרפתית לעונת 2020/2021. ב-15 בינואר 2021 הבקיע את שער הבכורה שלו במועדון, בהפסד 2–3 למונקו במסגרת הליגה.

ב-20 באוגוסט 2023 חתם בלאנס תמורת 35 מיליון אירו.

בשנת 2024 חתם במארסיי

==קישורים חיצוניים==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני מונפלייה
קטגוריה:כדורגלני לאנס
קטגוריה:צרפתים ממוצא איבוארי
קטגוריה:צרפתים שנולדו ב-2003
מפרולייט

מֵפְּרוֹלַייט (באנגלית: Meprolight) היא חברה ישראלית מקבוצת SK, שמייצרת כוונות, אמצעי ראיית לילה, אופטיקה ואלקטרואופטיקה צבאית. החברה ידועה בעיקר בזכות כוונות ההשלכה (רפלקס) שלה מדגמי מפרולייט מפרו M21, מפרולייט M5 ומפרולייט מפרו מור לרובי סער צבאיים, אך היא מייצרת גם כוונות השלכה וכוונות ברזל לאקדחים, רובים, רובי שוטגאן וכלי נשק אחרים. כוונות תוצרת מפרולייט נמצאים בשימוש כוחות הביטחון של ישראל, בהם הימ"מ, צה"ל ומשטרת ישראל. היא משווקת את מוצריה גם למדינות נוספות ובשוק האזרחי של ארצות הברית דרך חברת הבת Meprolight USA.
כוונת זאבון במבט של משחק ירי בגוף ראשון, ובחזית כוונת השלכה מפרו.]]

== ראו גם ==

* תעשיות נשק לישראל (IWI)

== קישורים חיצוניים ==
* 

קטגוריה:תעשיית נשק בישראל
ויטור רוקה

ויטור הוגו רוקה פריירה (בפורטוגזית: Vitor Hugo Roque Ferreira; נולד ב-28 בפברואר 2005 בטימוטאו שבברזיל) המכונה "טיגריניו" (טיגריס קטן) הוא כדורגלן ברזילאי המשחק בעמדת החלוץ בקבוצת ריאל בטיס מהלה ליגה ונבחרת ברזיל

== קריירת מועדונים ==
ויטור רוקה גדל במחלקות הנוער של אמריקה מיניירו וקרוזיירו. הוא החל את הקריירה המקצוענית שלו בקבוצה הבוגרת של קרוזיירו במסגרת ליגת המשנה הברזילאית. הוא ערך 14 הופעות ליגה במדי המועדון, בהן הבקיע שלושה שערים.

=== אתלטיקו פראאנסה ===
ב-13 באפריל 2022 חתם על חוזה לחמש שנים באתלטיקו פרנאאנסה מליגת העל הברזילאית, שהפעילה את סעיף השחרור שלו בסך 24 מיליון ריאל ברזילאי, והפך לרכישה היקרה ביותר בהיסטוריה של המועדון. הוא ערך 29 הופעות ליגה בעונת , בהן הבקיע חמישה שערים. בנוסף, ערך שבע הופעות במסגרת גביע ליברטדורס לעונת 2022, בהן הבקיע שני שערים. קבוצתו הפסידה בגמר הטורניר לפלמנגו. 

=== ברצלונה ===
ב-12 ביולי 2023 ברצלונה רשמית הכריזה על ההחתמה של הברזילאי, אבל סיכמה עם אתלטיקו פראאנסה שרוקה יתחיל לשחק בברצלונה החל מה-1 בינואר 2024. ערך את הופעת הבכורה שלו ב-4 בינואר נגד לאס פאלמס כשעלה מהספסל בניצחון 2-1, כמה ימים לאחר מכן ב-7 בינואר שיחק בגביע הקופה דל ריי נגד בארבסטרו מהליגה הרביעית בספרד כשעלה מהספסל בניצחון 3-2.

== קריירה בינלאומית ==
נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת . נבחרת ברזיל זכתה בטורניר, ורוקה סיים כמלך השערים של הטורניר עם ששה שערים, בצוותא עם חברו לנבחרת אנדריי סנטוס.

ב-23 במרץ 2023 זומן רוקה לנבחרת ברזיל הבוגרת בפעם הראשונה, ושיחק במשחק ידידות נגד מרוקו כשעלה בדקה ה65' בהפסד 2-1.

== קישורים חיצוניים ==

* 

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני קרוזיירו
קטגוריה:כדורגלני אתלטיקו פרנאאנסה
קטגוריה:כדורגלני ברצלונה
קטגוריה:ספורטאים ברזילאים בספרד
קטגוריה:ברזילאים שנולדו ב-2005
יוסיף שומליאנסקי

יוסיף איוואן שומליאנסקי שכינה את עצמו "יוסיף מוויטוויצה שומליאנסקי" (באוקראינית: Йосиф Іван Шумлянський, בפולנית: Józef Szumlański; 1643–1708) היה בישוף אורתודוקסי של לבוב, והחל משנת1677 בישוף יווני-קתולי אוקראיני של האפארכיות לבוב, הליץ' וקמנץ פודולסקי, באותה תקופה חלק מהאיחוד הפולני-ליטאי. בשנת 1700 קמה רשמית הכנסייה האוקראינית המאוחדת עם רומא ושומליאנסקי היה בישוף שלה בלבוב. שומליאנסקי היה נציג של הענף שומליאנסקי בשושלת האצילים הרותנית קורצ'ק.
אחיו הצעיר, אולכסנדר, היה לבישוף יווני-קתולי של לוצק בשם אתנסי שומליאנסקי. (1695-1688)

==ביוגרפיה==
=== שנותיו הראשונות===
יוסיף שומליאנסקי נולד, אולי בסביבות שנת 1643, במשפחה רוטנית אורתודוקסית אדוקה. אביו, אווסטאכי שומליאנסקי, היה ראש הכפר הושיב ותרם בזמנו שלושת אלפי זלוטי למנזר הושיב. סבתו הייתה בת למשפחת רוז'נטובסקי, צאצאים לשושלת האצילים סאס.
בצעירותו שומליאנסקי שירת בצבא הפולני והשתתף כקפטן בקרבות על ידי צ'ודנוב בספטמבר 1660 . באותה תקופה התיידד עם המצביא יאן סובייסקי.לפי מקורות אחדים שומליאנסקי התחתן עם האצילה הקתולית הלנה יבלונסקה. כמו כן בשירות הצבאי נאלץ לקבל שירותי דת מכמרים קתולים וכך התוודע לדת הקתולית
ב-1670

===בישוף אורתודוקסי===
ביוני 1667 שומליאנסקי התנזר בשם יוסיף. ב-בספטמבר 1667 הוא נבחר כבישוף אורתודוקסי של לבוב. אולם בחירתו הייתה שנויה במחלוקת עד שנת 1676. התנגדו לו "אחוות לבוב" והבישוף פשמיסל, אנטוני ויניצקי שמילא זמנית גם את התפקיד של מיטרופוליט קייב. קיבל הכרה רק מהארכיבישוף הקתולי יאן טרנובסקי ונסע לנסיכות מולדובה, בה הזמין שני בכירים יוונים של הכנסייה האורתודוקסית שנודו של ידי פטריארכיית קונסטנטינופול. אלו הסמיכו אותו בכפר ויסוצ'קי (כיום ויסצ'קה, מחוז בורשצ'בסקי). 
בהיעדרו, המיטרופוליט אנטוני ויניצקי השתלט על קתדרלת גאורגי הקדוש בלבוב וב-21 בינואר 1668 יזם את בחירת מועמדו יבסטאכי סוויסטלניצקי כבישוף לבוב תחת השם ירמיה. 
בשובו ללבוב, שומליאנסקי תקף פעמים מספר את הקתדרלה בלבוב ולבסוף לוחמיו השתלטו עליה. הם הפקיעו גם את כל הציוד ששייך לבישופות. הפרשה הגיעה לבית הדין שפסק לטובת בשומליאנסקי. 
ב-10 במאי 1668 בכנסיית העלייה השמיימה בלבוב ארגן אנטוני ויניצקי את הכתרת ירמיה סוויסטלניצקי כבישוף לבוב והטיל חרם על שומליאנסקי. אולם המיטרופוליט של קייב יוסיף טוקלסקי שחזר משבי הפולני וכעס על ויניצקי הכיר בכל זאת בבחירתו של שומליאנסקי.גם פטריארך אלכסנדריה פאיסיוס, תמך בהחלטה זו.
אך העימות המשיך עוד שנים רבות. ב-1670 פטריארך ירושלים, דוסיטאוס הכריז כי שומליאנסקי הוא בישוף מזויף ובירך את סוויסטלניצקי. 
 
רק אחרי 1674, שנת עלייתו לכס המלכות של יאן סובייסקי, שהיה לו ידיד אישי, הצליח שומליאנסקי לגבור על יריביו.
ב-1675 כבישוף לבוב, הוא התמנה גם כאחראי על דיוקסיית קייב. ב-1677 אחרי מגעים עם הנונטיוס של האפיפיור בוורשה המיר יוסיף שומליאנסקי את דתו לנצרות הקתולית. בוועידה מקומית ב-1700 יחד עם אנשי הכמורה בדיוקסיה שלו הצטרף יוסיף שומליאנסקי לאיחוד ברסט תחת הנהגתו של מיטרופוליט קייב, גליציה וכל רותניה, לב זאלנסקי. "אחוות לבוב" סירבה ללכת בעקבותיו וניסתה לשמור על הצביון הנוצרי אורתודוקסי. אולם ב-1708 הצטרפה גם היא לאיחוד.
שומליאנסקי הנחה את הכמרים לשמור על מטריקה ואיך להתנהג בכנסייה ומחוצה לה.
שומליאנסקי היה מיודע עם ההטמאנים פטרו דורושנקו ואיוואן מזפה.

==לקריאה נוספת==
*Mykola Andrusiak. "Józef Szumlański, pierwszy biskup unicki lwowski, 1667-1708 

==הערות שוליים==

קטגוריה:בישופים יוונים-קתולים
קטגוריה:רוסים
קטגוריה:אצולה
צחיחנית מדבר

ביצי צחיחנית מדבר, אוסף מוזיאון טולוז]]
צְחִיחָנִית מִדְבָּר או צְחִיחָנִית הַמִּדְבָּר (שם מדעי: Eremophila bilopha) היא מין של ציפור שיר ממשפחת העפרוניים.

היא מצויה בחלק גדול מצפון אפריקה, דרך צפון ערב הסעודית ועד למערב עיראק. זהו מין יציב בעיקרו, אך חלק מהאוכלוסיות שלו נודדות חלקית, ונעות דרומה יותר בחורף.

בישראל היא יציבה נדירה בעיקר בדרום הנגב, המישר וחולות ניצנה. משוטטת יותר מחוץ לעונת הקינון. תצפית חריגה נרשמה באפריל 2022, אז נצפתה בשדות קיבוץ המעפיל.

== טקסונומיה ואטימולוגיה ==
צחיחנית המדבר סווגה במקור בסוג Alauda (זרעית) לפני שסווגה מחדש ל-Eremophila (צחיחנית).

משמעות שם הסוג Eremophila היא phila - אוהבת ו-eremo - מדבר, ושל שם המין הספציפי bilopha הוא bi - דו ו-lopha - סהרונית, בזכות מקום חיותה ודגם הפנים האופייני שלה.<ref></ref> שמו האנגלי של מין זה, Temminck's lark, מנציח את חוקר הטבע ההולנדי קונרד יאקוב טמינק .<ref></ref>

== תיאור ==
צעיר, [[דאח'לה, סהרה המערבית]]
בניגוד לרוב העפרונים האחרים, צחיחנית המדבר היא מין בעל מראה ייחודי בעמידה על הקרקע, בדומה לחברה האחרת בסוג, הגדולה ממנה, צחיחנית החרמון. אורך הבוגר כ-14–15 ס"מ, צבעיו חום-אפור אדמדם מלמעלה ולבן מלמטה, ויש לה דגם פנים בולט בשחור-לבן וכתם שחור בולט על החזה. לזכר בלבוש קיץ יש "קרניים" שחורות, המעניקות למין זה את שמו השני באנגלית (Temminck's horned lark). הצעיר אדמדם מלמעלה ולבן מלמטה, בשונה לחלוטין מעפרוניים אחרים. צחיחנית מדבר בוגרת שונה מצחיחנית החרמון בניצויה האדמדם ולא חום-אפור, ובהיעדר צבע צהוב בדגם הפנים. יש לה קריאה מתכתית דומה אך פחות קשה.<ref name="Beaman"></ref>

== תפוצה ובית גידול ==
תפוצתה של צחיחנית המדבר פזורה על פני צפון אפריקה והמזרח התיכון. הטווח שלה כולל את אלג'יריה, מצרים, עיראק, ישראל, ירדן, כווית, לוב, מאוריטניה, מרוקו, ערב הסעודית, סוריה, תוניסיה וסהרה המערבית.<ref name="iucn status 12 November 2021"> </ref>

עפרוני זה חובב אזורי מדבר סלעי וחשוף למחצה. הקן שלו נמצא על הקרקע, ובתטולה 2–4 ביצים. מזונו הוא זרעים בתוספת חרקים בעונת הקינון.<ref name="HBWA"></ref>

== סטטוס שימור ==
ישראל היא המקום היחיד בו תועד קינון של מין זה, והאוכלוסייה בישראל הולכת ופוחתת, ועשויה לרדת גם במקומות אחרים; כנראה כתוצאה מאובדן בתי גידול. אף על פי כן, זוהי ציפור נפוצה בחלקים רבים בטווח הנרחב שלה והאיגוד הבינלאומי לשימור הטבע דירג את מצב השימור שלה כללא חשש.<ref name="iucn status 12 November 2021"></ref>

== קישורים חיצוניים ==

* [https://ebird.org/species/temlar1 קטעי וידאו, תמונות וצלילים של צחיחנית מדבר], באתר ebird
* [https://www.xeno-canto.org/species/Eremophila-bilopha Xeno-canto: הקלטות אודיו] של צחיחנית מדבר

== הערות שוליים ==

קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1823
קטגוריה:עפרוניים
קטגוריה:ארץ ישראל: עפרוניים
קטגוריה:מרוקו: עופות
קטגוריה:מצרים: עופות
קטגוריה:לוב: עופות
יחסי לוקסמבורג–ליטא

יחסי לוקסמבורג–ליטא הם היחסים הדיפלומטיים בין לוקסמבורג לליטא.

== סקירה כללית ==
שתי המדינות כוננו יחסים דיפלומטיים בשנת 1924. בשנת 1934 נוסד סניף של החברה לתמיכת ליטאים בחו"ל, שאחת ממטרותיו הייתה ללמד ילדים ליטאים ליטאית. במהלך המשבר הכלכלי העולמי של 1929–1933 מספר הליטאים בלוקסמבורג החל לרדת, ולאחר מלחמת העולם השנייה הוא נעלם לחלוטין. גם ליטא וגם לוקסמבורג ב-1940 נכבשו על ידי מעצמות גדולות יותר. בשנת 1940 לוקסמבורג נכבשה על ידי גרמניה הנאצית במאי, ואילו ליטא נכבשה על ידי ברית המועצות ביוני. עם זאת, בניגוד לליטא, לוקסמבורג לאחר 1945 חזרה לעצמאותה. לוקסמבורג לא הכירה בסיפוח דה יורה של ליטא, אלא נקטה בגישה פרגמטית על ידי הכרה דה פקטו בשילובן של המדינות הבלטיות.

לוקסמבורג הכירה בעצמאותה של ליטא ב-27 באוגוסט 1991, וב-2 ביולי 1992 כוננו שתי המדינות יחסים דיפלומטיים. ב-20 במאי 1992 ביקר ראש ממשלת לוקסמבורג ז'קס סנטר בליטא. ב-26–27 באוקטובר 2017 אנרי, הדוכס הגדול של לוקסמבורג הגיע בהזמנת נשיא ליטא לביקור מלכותי, מלווה במשלחות של סגן ראש הממשלה, שר הכלכלה, ההגנה וביטחון הפנים אטינס סניידריס ושר החוץ, לענייני אירופה והגירה ז'אן אסלבורן ו-40 נציגי עסקים. ב-2004 נחתם הסכם דו-צדדי למניעת כפל מס על הכנסה והון ומניעת העלמת מס. לוקסמבורגים שירתו בגדוד הקדמי של כוחות נאט"ו בליטא. לאחר ההצטרפות של ליטא ל, כמה מאות ליטאים החלו לעבוד במוסדות אירופיים שנמצאים בלוקסמבורג. בנובמבר 2007 הוקמה הקהילה הליטאית של לוקסמבורג. מאז 2016 פועל בית הספר לשבת הליטאי הלוקסמבורגי "Avilys". במרץ 2019 הוקם מועדון התרבות הליטאי של לוקסמבורג. כיום, שתי המדינות חברות מלאות ב, נאט"ו וגוש האירו.

== יחסים כלכליים ==
בשנת 2020 מחזור הסחר בין ליטא ללוקסמבורג הסתכם ב-34.8 מיליון אירו, ולוקסמבורג הייתה שותפת הסחר ה-65 של ליטא במונחים של נפח סחר. היצוא הסתכם ב-11.9 מיליון אירו; לוקסמבורג היא שותפת הייצוא ה-75 בגודלה במונחים של נפח סחר. היבוא הסתכם ב-22.9 מיליון אירו; לוקסמבורג היא שותפת היבוא ה-50 במונחים של נפח סחר. הסחורה המיובאת כוללת: מוצרי ברזל ופלדה (24%); מכונות והתקנים מכניים (14%), גומי ומוצריו (11%); פלסטיק ומוצריו (8%); כלי רכב קרקעיים, חלקיהם ואביזריהם (7.5%); ברזל ופלדה (6%); רהיטים, מצעים, מזרנים (5.5%).
לפי גודל ההשקעות הזרות הישירות בליטא, לוקסמבורג נמצאת במקום השישי (ההשקעות מסתכמות ב-1.18 מיליארד אירו), ואילו גודל ההשקעות הישירות של ליטא בלוקסמבורג ב-2020 היה 26.22 מיליון אירו (מקום 14 מבחינת נפח).

== נציגויות דיפלומטיות ==
* לוקסמבורג מיוצגת בליטא באמצעות שגרירותה בוורשה, פולין, ובנוסף מחזיקה קונסוליות בווילנה ובקובנה.
* ליטא מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליית כבוד בלוקסמבורג סיטי.

== קישורים חיצוניים ==

== הערות שוליים ==
צחיחנית

צְחִיחָנִית (שם מדעי: Eremophila) הוא סוג עופות, בו שני מיני עפרוניים, שלראשם זוג ציצות דמויות-"קרניים".

== טקסונומיה ואטימולוגיה ==
שם הסוג הנוכחי הוא מיוונית עתיקה eremos, "מדבר", ו-phileo, "לאהוב".<ref name="job"></ref> השם העברי מרמז על חיבתה לשטחים חשופים וצחיחים.

=== מינים קיימים ===
{| class="wikitable"
!תמונה
! שם מדעי
! שם עברי
! תפוצה
|-
|לא ממוסגר
| Eremophila alpestris
| צחיחנית החרמון
| צפון אמריקה, אירופה, אסיה
|-
|לא ממוסגר
| Eremophila bilopha
| צחיחנית מדבר
| אלג'יריה, מצרים, עיראק, ישראל, ירדן, כווית, לוב, מאוריטניה, מרוקו, ערב הסעודית, סוריה, תוניסיה וסהרה המערבית
|-
|}

=== מינים נכחדים ===
יש לפחות מין מאובן אחד שנכלל בסוג זה:
* † Eremophila orkhonensis (הפליוקן המאוחר של מרכז אסיה, שם אחר = Pliocalcarius orkhonensis)<ref></ref>
* † Eremophila prealpestris (הפליוקן המאוחרת של וארשטס, בולגריה)<ref>Boev, Z. 2012. Neogene Larks (Aves: Alaudidae (Vigors, 1825)) from Bulgaria - Acta zoologica bulgarica, 64 (3), 2012: 295-318.</ref>

== תיאור ==
בניגוד לרוב העפרונים האחרים, אלו מינים ייחודיים למראה עם דפוסי ראש ופנים בולטים, שחור ולבן בצחיחנית ושחור וצהוב ברוב צחיחניות החרמון. בקיץ לזכרים משני המינים יש "קרניים" שחורות, המעניקות לעפרונים אלה את שמותיהם החלופיים.

== תפוצה ובית גידול ==
עפרונים אלו מקננים על הקרקע בשטחים פתוחים. צחיחנית חרמון היא מין נודד בעל תפוצה נרחבת באזורים הצפוניים של צפון אמריקה, אירופה ואסיה ובהרי אירופה. צחיחנית מדבר היא בעיקר מין יציב בחלק גדול מצפון אפריקה, דרך צפון ערב ועד למערב עיראק.

==קישורים חיצוניים==

== הערות שוליים ==

קטגוריה:טקסונים שתוארו בידי פרידריך בויה
קטגוריה:בעלי חיים שתוארו ב-1828
קטגוריה:עפרוניים
יחסי ברזיל–ליטא

יחסי ברזיל–ליטא הם היחסים הבילטרליים בין ברזיל וליטא. שתי המדינות חברות באו"ם.

== היסטוריה ==
Igreja São José (כנסיית סנט ג'וזף) נוסדה בשנת 1936 על ידי הקהילה הליטאית בוילה זלינה, סאו פאולו, ברזיל.
הליטאי הראשון שדרך על אדמת ברזיל, על פי תיעוד מ-1866, היה קולונל אנדריוס וישטליאוסקאס. משימתו הייתה לסייע לכוחות המזוינים הברזילאים במלחמת פרגוואי שהתחוללה באותה תקופה. ייתכן שחווית וישטליאוסקאס בברזיל השפיעה על אנשים במולדתו, אולי על ידי כתביו או אולי לאחר שנסע הביתה. כעבור כמה שנים הגיעה לברזיל קבוצת מהגרים ליטאים ומשפחותיהם. בשנת 1890 היגרו לברזיל עשרים וחמש משפחות ליטאיות. היעד שלהם היה המושבה שזה עתה הוקמה איג'ואי, הממוקמת על האדמה האדומה והפורייה של החלק הצפון-מערבי של מדינת ריו גרנדה דו סול. בין השנים 1920–1930 התגוררה בברזיל קהילה של 30,000 ליטאים.<ref name="Relations">[https://www.gov.br/mre/pt-br/assuntos/relacoes-bilaterais/todos-os-paises/republica-da-lituania Bilateral relations between Brazil and Lithuania (in Portuguese)]</ref>

ב-1921 הכירה ברזיל בעצמאותה של ליטא, אולם ליטא נכבשה ושולבה בברית המועצות ב-1944. ברזיל הכירה מחדש בעצמאותה של ליטא ב-5 בנובמבר 1991 לאחר פירוק ברית המועצות.

במרץ 1996 ערך ראש ממשלת ליטא, אלגירדס ברזאוסקאס, ביקור רשמי בברזיל. בנובמבר 2002 ביקר שר החוץ הברזילאי, סלסו לאפר, בליטא. ביולי 2008, ערך נשיא ליטא, ולדאס אדמקוס, ביקור רשמי בברזיל וחתם על הסכם לשיתוף פעולה תרבותי בין שתי המדינות.<ref name="Relations" /> ביוני 2012, נשיאת ליטא, דליה גריבאוסקאיטה, ביקרה בברזיל כדי להשתתף בוועידת האומות המאוחדות לפיתוח בר קיימא בריו דה ז'ניירו. <ref>[http://copenhague.itamaraty.gov.br/pt-br/lituania.xml Relações bilaterais Brasil-Lituânia (in Portuguese)]</ref>

בשנת 2011 פתחה ברזיל קונסוליית כבוד בווילנה. בשנת 2012 סגרה ליטא את השגרירות שלה בבואנוס איירס, ארגנטינה (השגרירות היחידה שלה באמריקה הלטינית), ופתחה קונסוליה כללית בסאו פאולו זמן קצר לאחר מכן. סאו פאולו היא הקהילה השנייה בגודלה בפזורה הליטאית באמריקה הלטינית, אחרי בואנוס איירס.

== ביקורים רמי דרג ==
ביקורים רמי דרג מברזיל לליטא
* שר החוץ סלסו לאפר (2002)

ביקורים רמי דרג מליטא בברזיל
* ראש הממשלה אלגירדס ברזאוסקאס (1996)
* הנשיא ולדאס אדמקוס (2008)
* הנשיאה דליה גריבאוסקאיטה (2012)
* שר החוץ לינאס אנטנאס לינקביצ'יוס (2015)

== הגירה ==
בין 200,000 ל-300,000 ברזילאים הם ממוצא ליטאי, מה שהופך את ברזיל למדינה השנייה עם הקהילה הליטאית הגדולה ביותר בחו"ל (אחרי ארצות הברית).<ref name="Um atalho para a Europa"></ref> <ref></ref>

== נציגויות דיפלומטיות ==
קונסוליית הכבוד של ברזיל בווילנה
* ברזיל מיוצגת בליטא באמצעות שגרירותה בקופנהגן, דנמרק, ובנוסף מחזיקה קונסוליית כבוד בווילנה. <ref>[http://copenhague.itamaraty.gov.br/pt-br/ Embassy of Brazil in Denmark]</ref>
* ליטא מחזיקה בברזיל קונסוליה כללית בסאו פאולו. <ref>[http://br.mfa.lt Consulate-General of Lithuania in São Paulo]</ref>

== קישורים חיצוניים ==

== הערות שוליים ==
אמה מאיירס

אמה מאיירס (באנגלית: Emma Myers; נולדה ב-2 באפריל 2002), היא שחקנית אמריקאית. החלה את הקריירה שלה כילדה-שחקנית ב-2010, כשהופיעה בסדרת הטלוויזיה "קרחות יער" (The Glades). קבלה את פרסומה ב-2022 בעקבות השתתפות בתפקיד ראשי בסדרת הטלוויזיה של נטפליקס "ונסדיי". שם שיחקה את אניד סינקלייר, שותפתה למעונות של ונסדיי אדמס, ונערת זאב. ב-2024 קבלה תפקיד ראשי בסדרה ״המדריך לרצח לילדות טובות״ שמבוססת על רומן מאת הולי ג׳קסון באותו שם. 

== ביוגרפיה ==
אמה מאיירס נולדה ב-2 באפריל 2002 באורלנדו, פלורידה, ארצות הברית. יש לה אחות אחת, איזבל מאיירס. למדה בקואופרטיב של חינוך ביתי ו"מעולם לא חוותה חוויה של בית ספר". ספרה שלא היו לה הרבה אינטראקציות חברתיות כילדה והייתה ילדה מופנמת ואאוטסיידרית. את החלטתה לעסוק במשחק קבלה כשצפתה בסרט המתאר את מאחורי הקלעים של שר הטבעות.<ref></ref>

== קריירה ==
מאיירס החלה לשחק בגיל 8 כשחקנית ילדה בשנת 2010, אז הופיעה לראשונה בסדרת הטלוויזיה "The Glades" ובתפקיד קטן בסרט "מכתבים לאלוהים".

ב-2020 היא הופיעה ב-3 תוכניות טלוויזיה: בתפקיד משנה בסדרה האמריקאית "האופה והיפה" (המבוססת על הסדרה הישראלית להיות איתה), בסדרה "המת בלילה" ובסרט הטלוויזיה "טעימה מחג המולד". ב"האופה והיפה" שחקה בתפקיד סטפני, בסדרה "המת בלילה" שחקה בתפקיד הנערה ממגנוליה ובסרט הטלוויזיה "טעימה מחג המולד" בתפקיד ביבי ג'ורדן. ב-2021 שיחקה בסרט "נערה במרתף" בתפקיד מארי קודי.

בנובמבר 2022 החלה לשחק בתפקיד ראשי בסדרה של נטפליקס "ונסדיי", בתפקיד אניד סינקלייר, נערת-זאב ושותפתה לחדר של ונסדיי. את ונסדיי בסדרה מגלמת השחקנית ג'נה אורטגה.

ב-2023 שיחקה בסרט "Southern Gospel" בתפקיד אנג'י בלקברן. באותה שנה הופיעה בתפקיד הראשי בקומדיה של נטפליקס "משפחה לא מחליפים"<ref></ref>. 

ב-2024 שיחקה בתפקיד הראשי כפיפה פיץ-אמובי בעיבוד לסדרה של BBC לרומן של הולי ג'קסון "המדריך לרצח לילדות טובות".<ref></ref> 

== חיים אישיים ==
מאיירס היא מעריצה של ז'אנר הקיי-פופ, במיוחד של הלהקה סבנטין. בראיון היא סיפרה כי שר הטבעות ומלחמת הכוכבים השפיעו רבות על תפיסת העולם שלה כנערה. 

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות 
|-
!2010
|מכתבים לאלוהים
|ילדה קטנה באוטובוס
|
|-
!2020
|טעימה מחג המולד
|ביבי ג'ורדן 
|
|-
!2021
|נערה במרתף
|מרי קודי
|
|-
! rowspan="2" |2023
|Southern Gospel
|אנג'י בלאקברן 
|
|-
|משפחה לא מחליפים
|סיסי ווקר
|
|-
!2025
|מיינקראפט
|
|מצטלם
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
!2010
|הגליידס
|פייג' סלייטון
|
|-
! rowspan="3" |2020
|האופה והיפה
|סטפני
|
|-
|המת בלילה
|הנערה ממגנוליה
|
|-
|טעימה מחג המולד
|ביבי ג'ורדן
|
|-
!2022
|ונסדיי
|אניד סינקלייר
|
|-
!
|המדריך לרצח לילדות טובות
|פיפ פיץ-אמובי
|סדרת טלוויזיה עתידית של BBC Three
|}

== קישורים חיצוניים ==

== הערות שוליים ==

קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-2002
לכידת גנים

לכידת גנים היא גישה בעלת תפוקה גבוהה המשמשת להציג מוטציות הכנסה על פני הגנום של האורגניזם.

== השיטה ==
הלכידה מתבצעת עם וקטורים של לכידת גנים שהמרכיב העיקרי שלהם הוא קלטת לכידת גנים המורכבת מגן מדווח ללא פרומוטור ו/או סמן גנטי משתנה, ולצדו אתר חיתוך בקצה 3' במעלה הזרם (רצף SA) ורצף סיום שעתוק במורד הזרם (רצף של פוליאדנילציה; polyA).

כאשר מתרחשת החדירה לאינטרון השייך לגן המבוטא, קלטת מלכודת הגנים עוברת שעתוק מהפרומוטור האנדוגני של אותו גן בצורה של שעתוק מאוחה שבו האקסון (ים) במעלה הזרם של אתר ההחדרה נחתכים באותה מסגרת קריאה לגן הדווח/המרקר שנבחר. מכיוון שהשעתוק מסתיים מוקדם עקב אתר הפוליאדנילציה שהוחדר, התעתיק המעובד מקודד לרצף קצר וחסר תפקוד של החלבון התאי ושל הדווח או מרקר הנבחר. לפיכך, לכידות גנים משביתות ומדווחות בו-זמנית על ביטוי הגן הכלוא באתר ההחדרה, ומספקות תיוג DNA (רצף של לכידת גנים, GTST) לזיהוי מהיר של הגן המשובש. <ref></ref> <ref></ref>

הקונסורציום הבינלאומי של מלכודת גנים מרכז את הנתונים ומספק שורות תאים שעברו שינוי. <ref></ref>

== לקריאה נוספת ==
<div class="mw-content-ltr">
* 
* 
* 
* 
* 
* 
* 
* 
* 
* 
* 
</div>

== קישורים חיצוניים ==

==הערות שוליים==

קטגוריה:גנטיקה
אלגוריתם אמצע הריבוע

אמצע הריבוע הוא אלגוריתם פרימיטיבי שמשמש ליצירת מספרים פסאודו אקראיים על בסיס מספר "זרע" ממנו מתחילה יצירת המספרים.

האלגוריתם נחשב לשיטה גרועה למדי, שכן בשלב כלשהו יתקבל שוב מספר שכבר נכלל ברשימה והיא תתחיל לחזור על עצמה. מכאן שהתפלגות המספרים ברשימה המתקבלת אינה אקראית ולכן לא מדובר בשיטה שמייצרת רשימה פסאודו אקראית של ממש. עם זאת השיטה פשוטה, ומשמשת דוגמה טובה לשימוש במספר "זרע" ליצירת רשימה פסאודו אקראית. בנוסף, שימוש בזרעים ספציפיים מניב רשימה ארוכה לפני שמתקבל מספר שכבר היה, ואם אין צורך במספרים פסאודו אקראיים רבים השיטה טובה די הצורך.

האלגוריתם הוא להעלות את המספר הקודם בריבוע, ולבחור את הספרות האמצעיות של התוצאה בתור המספר הבא.
 דוגמה לבחירת מספר פסאודו אקראי בעל 4 ספרות
 זרע 3237
 3237 בריבוע זה 10,478,169
 לכן השלב הבא הוא הספרות אמצעיות של 10,478,169, שהן 4781
 4781 בריבוע זה 22,857,961
 לכן השלב הבא הוא 8579
 וחוזר חלילה.
כך הזרע קובע באופן דטרמיניסטי לחלוטין רשימה אינסופית של מספרים, מבלי שיהיה צורך לייצר את הרשימה מראש.

על מנת למנוע דעיכה של הריבועים למספר קטן מ-10,000,000, אם המספר הבא קטן מ-1,000 מוסיפים ספרה קבועה בסיום המספר הבא, למשל את הספרה האחרונה של המספר הקודם, על מנת למנוע דעיכה של הריבועים למספר קטן מ-10,000,000. דעיכה כזו פירושה שיתקבלו מספרים שאינם בני 4 ספרות, בניגוד לדרישה מהאלגוריתם.
 לדוגמה 9384 בריבוע זה 88,059,456
 הספרות האמצעיות הן 0594
 מסיטים את המספר ספרה לשמאל, ומוסיפים 9, שהוא הספרה הראשונה של המספר הקודם
 כך שהמספר הבא הוא 9594
קיימות שיטות נוספות לפתרון סוגיה זו.

==הערות שוליים==

קטגוריה:יצירת מספרים אקראיים
אמילי בראגסטאד

אמילי בראגסטאד (בנורווגית: Emilie Bragstad; נולדה ב-16 בדצמבר 2001) היא כדורגלנית נורווגית, המשחקת בעמדת הבלמת בבאייר לברקוזן מהבונדסליגה לנשים ובנבחרת נורווגיה. כשהיא בת 18, נבחרה על-ידי אופ"א לאחת מהכדורגלניות המעניינות לצפייה בשנת 2020.

==קריירת מועדונים==
===קבוצות נוער===
בראגסטאד החלה את קריירת הכדורגל שלה ב-2013, כשהצטרפה לקבוצת הנוער של המועדון הנורווגי טרונד. ב-2015 עברה לקבוצת הנוער של המועדון סטרינדהיים , וב-2017 עברה לקבוצת הנוער של המועדון רוזנבורג.

===קבוצות בוגרים===
רוזנבורג II

בראגסטאד שיחקה מספר עונות במדי קבוצת המילואים של רונזבורג. את הופעת הבכורה שלה בקבוצה ערכה ב-14 במאי 2017, בה גם הבקיעה את שערה הראשון שקבע את התוצאה לתיקו 1:1. בראגסטאד כבשה שער בכל אחד ממשחקיה הנותרים בקבוצת המילואים.

רוזנבורג

בראגסטאד ערכה את הופעת הבכורה שלה בקבוצה הבוגרת של רוזנבורג ב-8 באוקטובר 2017, כשעלתה כמחליפה בתיקו 0:0 נגד סאנדוויקן במסגרת ליגת העל הנורווגית. בעונת 2018 שותפה הבלמת ב-19 משחקי ליגה, ואת שערה הראשון הבקיעה ב-18 באוגוסט 2018 בתיקו 3:3 נגד קולבוטן .

במהלך תקופתה ברוזנבורג שותפה הבלמת ב-11 משחקי גביע, בהם כבשה שער אחד. בעונות 2020 ו-2021 סייעה בראגסטאד לקבוצתה לסיים במקום השני בליגה הנורווגית. כן בעונת 2020 סייעה הבלמת לקבוצה לסיים את העונה ללא הפסדי ליגה. בדוח של אופ"א מ-2020, דווח שהיה לה חלק משמעותי בקבוצה באותה עונה. ב-2021, הייתה מועמדת לפרס הכדורגלנית הצעירה של העונה בליגה הנורווגית.

באיירן מינכן

בינואר 2022 חתמה בראגסטאד על חוזה ארוך טווח בבאיירן מינכן מהבונדסליגה לנשים. הבלמת החליטה להישאר בהשאלה ברוזנבורג עד קיץ 2022, כיוון שרצתה לקבל זימון לנבחרת נורווגיה לקראת יורו 2022, ובכדי להשיג זאת היה עליה לקבל דקות משחק רבות.

בראגסטאד ערכה את הופעת הבכורה שלה בבונדסליגה ב-2 באוקטובר 2022, בניצחון 4:0 על דואיסבורג .

לקראת עונת 2023-24 עברה אמילי בהשאלה לבאייר לברקוזן מהבונדסליגה לנשים.

באייר לברקוזן

ב-20 ביוני 2024 הודיעה באיירן על מעברה הסופי של בראגסטאד ללברקוזן אחרי שנתיים במועדון.<ref></ref>

==קריירה בינלאומית==
===נבחרות צעירות===
בראגסטאד שיחקה במדי כלל הנבחרות הצעירות של נורווגיה, בגילאי 15, 16, 17 , 19 ו-23. בגיל 17, זומנה לסגל הנבחרת לאליפות אירופה עד גיל 19 , שנערכה ב-2019 בסקוטלנד. במהלך הטורניר כבשה בראגסטאד 3 שערים.

===נבחרות בוגרות===
בראגסטאד זומנה לסגל נבחרת נורווגיה לראשונה בספטמבר 2020, אך נגרעה מהסגל עקב פציעה בברך. את הופעת הבכורה שלה בנבחרת ערכה ב-16 בספטמבר 2021, בניצחון 10:0 על נבחרת ארמניה , במסגרת מוקדמות גביע העולם לנשים 2023 .

==חיים אישיים==
בראגסטאד היא בתו של כדורגלן-העבר ביורן אוטו בראגסטאד, ונולדה על אדמת אנגליה כששיחק במדי דרבי קאונטי בפרמייר ליג האנגלית.

== קישורים חיצוניים ==

== הערות שוליים ==
 

קטגוריה:ילידות 2001
2022 12
קטגוריה:כדורגלניות נורווגיות
קטגוריה:בלמות כדורגל
קטגוריה:בלמי כדורגל נורווגים
קטגוריה:כדורגלניות באיירן מינכן
אלעד אפרתי

אלעד אפרתי (נולד ב-5 במרץ 1983) הוא קצין בצה"ל בדרגת אלוף-משנה, אשר בין היתר שימש כמפקד עוצבת יפתח (חטיבה 679).

==ביוגרפיה==
אפרתי התגייס בשנת 2001 לגדוד 46 של חטיבה 401 בחיל השריון.
בהמשך יצא לקורס קצינים והחל לפקד בגדוד 52. בשנת 2006 התחיל לפקד על פלוגת הכשרות בחטיבה 460 ובשנת 2007 עבר לפקד על גדוד 52. בהמשך שימש כסמג"ד 46 וקצין הדרכה של עוצבת הפלדה (אוגדה 162). בשנת 2015 מונה לרל"ש סגן הרמטכ"ל יאיר גולן, ובשנת 2017 מונה למפקד גדוד 9 בחטיבה 401, בהמשך שימש כמג"ד הכשרות 196 וכסמח"ט גבעתי.

באוגוסט 2022 התחיל לשמש כמפקד חטיבה 679 ובמקביל שימש כמפק"צ בקורס מ"פים. לאחר שהוביל את החטיבה במלחמת חרבות ברזל, סיים את כהונתו ביוני 2024 ויצא ללימודים בחו"ל.

==חיים אישיים==
אפרתי נשוי לצפנת ואב לשתי בנות. למד תואר ראשון בהנדסת תעשייה וניהול במכללה אקדמית להנדסה סמי שמעון.

==קישורים חיצוניים==

==הערות שוליים==

קטגוריה:מפקדי גדודים בחטיבה 401
קטגוריה:מפקדי עוצבת יפתח
קטגוריה:אלופי-משנה בצה"ל
קטגוריה:בוגרי בית הספר משותף חוף הכרמל
קטגוריה:ישראלים שנולדו ב-1983
קטגוריה:מפקדי חטיבות במלחמת חרבות ברזל
רחוב ניקולסקאיה

רחוב ניקולסקאיה (ברוסית: Никольская улица) הוא רחוב במחוז האדמיניסטרטיבי המרכזי של מוסקבה ברובע טברסקוי.

ניקולסקאיה הוא אחד הרחובות העתיקים במוסקבה ואחד הראשיים של קיטאי גורוד<ref></ref>. הרחוב מחבר בין הכיכר האדומה לכיכר לוביאנקה. מספור הבתים מתחיל מהכיכר האדומה.

בין השנים 1935 ל 1990 הוא ניקרא רחוב "25 באוקטובר".

==אתרים==
* קתדרלת קאזאן
* מנזר המנדיליון הקדוש 
* חצר הדפוס של מוסקבה 
* טרטיאקובסקי פרויזד
* בית מרקחת פריינה 
* רסטרלניי דום (בית הירי) . כאן שכן הקולגיום הצבאי של בית המשפט העליון של ברית המועצות - אחד המרכזים העיקריים של הדיכוי הפוליטי ההמוני של סטלין.
* מרכז קניות "נאוטיליוס" 
* מתחם מבנים של חצר שרמטייבו 

==קישורים חיצוניים==

==הערות שוליים==

ניקולסקאיה
לואיס דה לה פואנטה

לואיס דה לה פואנטה קסטיו (בספרדית: Luis de la Fuente Castillo; נולד ב-12 ביוני 1961 בארו שבספרד) הוא כדורגלן עבר ספרדי ומאמן נבחרת ספרד בהווה.

== קריירה כשחקן ==
במהלך הקריירה המקצוענית שלו, שיחק דה לה פואנטה בקבוצות אתלטיק בילבאו, סביליה ודפורטיבו אלאבס.

== קריירה כמאמן ==
דה לה פואנטה אימן את פורטוגלטה ואוררה בליגות הנמוכות בספרד. בשנת 2006 החל לאמן את קבוצת המילואים של אתלטיק בילבאו, ובהמשך אף אימן את הנבחרות הצעירות של ספרד, כולל הנבחרת האולימפיאדת בטוקיו בשנת 2021, אותה הוביל למדליית כסף אולימפית.

ב-8 בדצמבר 2022, לאחר ההדחה של נבחרת ספרד בשלב שמינית הגמר של מונדיאל 2022 נגד נבחרת מרוקו, החליף דה לה פואנטה את לואיס אנריקה כמאמן הנבחרת.

== תארים ==
=== כשחקן ===
;אתלטיק בילבאו
* אליפות ספרד (2): 1982/1983, 1983/1984
* גביע המלך הספרדי (1): 1983/1984

=== כמאמן ===
;נבחרת ספרד עד גיל 19
* אליפות אירופה עד גיל 19 (1): 2015

;נבחרת ספרד עד גיל 21
* אליפות אירופה עד גיל 21 (1): 2019

;נבחרת ספרד עד גיל 23
* מדליית כסף במשחקים האולימפיים (1): אולימפיאדת טוקיו (2020)

נבחרת ספרד הבוגרת: 

אליפות אירופה 2024

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני אתלטיק בילבאו
קטגוריה:כדורגלני סביליה
קטגוריה:כדורגלני דפורטיבו אלאבס
קטגוריה:מאמני כדורגל ספרדים
קטגוריה:מאמני דפורטיבו אלאבס
קטגוריה:מאמני נבחרת ספרד בכדורגל
קטגוריה:זוכי מדליית כסף אולימפית
קטגוריה:ספרדים שנולדו ב-1961
יחסי ארגנטינה–ליטא

יחסי ארגנטינה–ליטא הם היחסים הדיפלומטיים בין ארגנטינה לליטא.

== סקירה כללית ==
הליטאים הראשונים הגיעו לארגנטינה במהלך המאה ה-19. ביניהם היו לפחות שני משתתפים במאבק על עצמאותה של ארגנטינה - פטראס דאוטנטאס והמהנדס רוברטס אדולפס צ'ודסביצ'יוס. בשנים 1899–1900 כ-50 משפחות מליטא התיישבו בארגנטינה. רוב הליטאים עבדו בבתי מטבחיים של בעלי חיים, כשכירי חרב בחוות חקלאיות. ערב מלחמת העולם הראשונה חיו בארגנטינה כ-5,000 ליטאים.

ארגנטינה הכירה בליטא ב-24 במרץ 1921, ובשנת 1931 כוננו שתי המדינות יחסים דיפלומטיים. בשנים 1924–1931 התעורר גל חדש של הגירה ליטאית לארגנטינה ובשנת 1933 גדל מספר הליטאים בארגנטינה ל-35,000. בשנת 1936 המטייל והעיתונאי הליטאי מטאס שאלצ'יוס ביקר בארגנטינה, ופרסם בבואנוס איירס את העיתון "איזביין" במשך זמן מה.

ארגנטינה הכירה בעצמאותה של ליטא ב-25 באוגוסט 1991, הראשונה מבין מדינות יבשת אמריקה, וב-25 בספטמבר 1991 כוננו שתי המדינות יחסים דיפלומטיים.
הקהילה הליטאית בארגנטינה היא השנייה בגודלה בדרום אמריקה. בשנת 1961 כ-45,000 חיו בארגנטינה (בעיקר בבואנוס איירס), ב-1998 חיו כ-40,000 ליטאים וארגנטינאים ממוצא ליטאי, ב-2010 (לפי נתוני מפקד האוכלוסין) חיו 371 ליטאים. בליטא בשנת 2022 חיו 30 אזרחי ארגנטינה. ב-2012 השגרירות בבואנוס איירס, ומאז פועלת רק קונסוליית הכבוד של ליטא בבואנוס איירס.

== יחסים כלכליים ==
בשנת 2020 מחזור הסחר בין ליטא לארגנטינה הסתכם ב-36.6 מיליון אירו, בעוד ארגנטינה הייתה שותפת הסחר ה-63 של ליטא במונחים של נפח סחר. היצוא הסתכם ב-4 מיליון אירו; וארגנטינה היא שותפת הייצוא ה-99 במונחים של נפח סחר. היבוא הסתכם ב-32.6 מיליון אירו; ארגנטינה היא שותפת היבוא ה-44 בגודלה במונחים של נפח סחר. היבוא מארגנטינה כולל בעיקר מוצרי סויה, מוצרי טבק, זרעים, דגנים ושמן צמחי לכבישה, שמן חמניות, חריע וזרעי כותנה. לפי גודל ההשקעות הזרות הישירות בליטא, ארגנטינה נמצאת במקום ה-70 (ההשקעות מסתכמות ב-90 אלף אירו).

== נציגויות דיפלומטיות ==
* ארגנטינה מיוצגת בליטא באמצעות שגרירותה בוורשה, פולין.
* ליטא מיוצגת בארגנטינה באמצעות שגרירותה במדריד, ספרד, ובנוסף מחזיקה קונסוליית כבוד בבואנוס איירס.

== קישורים חיצוניים ==

== הערות שוליים ==
היינריך רויס

הנסיך היינריך רויס מקסטריץ (בגרמנית: Heinrich Prinz Reuss zu Köstritz; נולד ב-4 בדצמבר 1951) הוא איש אצולה גרמני, הנושא את הכינוי "היינריך השלושה עשר". ידוע כמלוכן המתנגד לממשלה הגרמנית. בדצמבר 2022 נעצר על ידי המשטרה הפדרלית הגרמנית בעוון הנהגת הפיכה שלטונית.

==ביוגרפיה==
הוא נולד בבודינגן ב-4 בדצמבר 1951 לנסיך היינריך הראשון רויס מקוסטריץ ולדוכסית וויסלאווה פיאודורה ממקלנבורג, שהייתה בתורה ילדתו היחידה של הפוליטיקאי הגרמני הדוכס אדולף פרידריך ממקלנבורג. בית רויס, שממנו מגיע רויס, מתוארך ל וניהל היסטורית את אזורי גרה וגרייץ. היינריך התרחק ממשפחתו בסביבות שנת 2009.

רויס עבד כמפתח נדל"ן, הפעיל חברה בשם "לשכת הנסיך היינריך" (Buero Prinz Reuss) בפרנקפורט, וכן ייצר שמפניה. ב-2017 הוא תמך בקבורה מחדש של שרידי מספר מאבותיו, הבולטים ביניהם הנרי השני, רוזן נסיכות רויס הקו הצעיר, במיקומם המקורי. הסרקופגים שלהם הועברו שוב ושוב מאז שהכנסייה שבה הם נקברו נהרסה בשריפה ב-1780.

==תיאוריות קונספירציה ומחלוקת==
רויס דיבר בעד משטרי מס נמוכים יותר, ובירך את שיעור ה-10% בנסיכות רויס לשעבר ואמר שהוא יאפשר לאזרחי רויס לנהל "חיים מאושרים" כי זה היה "פשוט ושקוף". הוא טען שממשלת גרמניה המודרנית והאיחוד האירופי רחוקים ובלתי נגישים יותר משהיו הנסיכים הפיאודליים. רויס גם נשא נאומים בעלי קונספירציות אנטישמיות וטענות שגרמניה הפכה למדינה וסאלית מאז מלחמת העולם השנייה.

בפסגת עסקים דיגיטליים ב-2019, רויס נשא נאום בעל תוכן קונספירטיבי של הימין הקיצוני והאשים את הרוטשילדים והבונים החופשיים במלחמות המאה ה-20. באוגוסט 2022, לאחר שהופיע במסיבה שנערכה לכבודו של פוליטיקאי גרמני שאהד את תנועת הימין הקיצוני "אזרחי הרייך" (רייכסבורגר, ששואפת לשחזר את הרייך השני) ומי שהואשם בתקיפת עיתונאי, גינה ראש משפחת רויס הנוכחי, היינריך ה-14, את היינריך ה-13, וכינה אותו "קרוב משפחה רחוק" ו"אדם מבולבל הרוכל בתיאוריות קונספירציה".

==מעורבות במזימת ההפיכה הגרמנית ב-2022==

ב-7 בדצמבר 2022, רויס נעצר בביתו בפרנקפורט במהלך מבצע נרחב של פשיטות של המשטרה הגרמנית נגד קושרים מהימין קיצוני שזממו לארגן הפיכה ולפרוץ בכח אל בניין הבונדסטאג הגרמני. לטענת המשטרה, הקושרים של ההפיכה כללו גם את חברת הבונדסטאג לשעבר, בירגיט מלזק-וינקמן, כמו גם תומכי תנועת רייכסבורגר שקיוו למנות את רויס בן ה-71 לראש המדינה. האחוזה של רויס בתורינגיה הייתה לכאורה אתר של מחסני נשק ופגישות בנוגע לקנוניה.

בתקשורת הגרמנית נטען כי רויס פנה לממשלת רוסיה דרך השגרירות שלה בברלין, ככל הנראה כדי לקבל סיוע בהפיכה. אם כי אין אישוש אם רוסיה השיבה לפנייתו. על פי התביעה הפדרלית בגרמניה, אישה רוסייה בכינוי ויטליה בי סייעה לו. שגרירות רוסיה בברלין מיהרה לפרסם הודעה כי אין לה שום קשר ל"ארגוני טרור או ארגונים בלתי חוקיים" בגרמניה. דברים שחזר עליהם גם דובר הקרמלין דמיטרי פסקוב.

==ראו גם==
* הרייך הרביעי

== קישורים חיצוניים ==

* 
* 

== הערות שוליים==

קטגוריה:גרמנים
קטגוריה:הוגי דעות ומנהיגים אנטישמים
קטגוריה:מורשעים בעבירות על רקע אידאולוגי בגרמניה
קטגוריה:אנטי-אמריקאים
קטגוריה:2022 בגרמניה
קטגוריה:גרמנים שנולדו ב-1951
זרעית קטנה

אגם קולרו, [[אנדרה פרדש, הודו]]
זַרְעִית קְטַנָּה (שם מדעי: Alauda gulgula) היא מין של עפרוני המצוי בדרום, מרכז ומזרח האזור הפלארקטי. כמו זרעיות אחרות, היא חובבת ערבות פתוחות שם היא ניזונה מזרעים וחרקים.

בישראל נצפתה בפעם הראשונה רק ב-1984, אך מאז התברר כי היא חולפת וחורפת קבועה במספרים קטנים, בעיקר בדרום הערבה ובשדות האספסת בעמק בית שאן.<ref name=":0"></ref>

== טקסונומיה ואטמולוגיה ==
זרעית קטנה תוארה על ידי החייל וחוקר הטבע האנגלי ג'יימס פרנקלין בשנת 1831 וקיבלה את השם המדעי Alauda gulgula.<ref></ref> שם הסוג הוא מהמילה הלטינית Alauda, "עפרוני". משמעות שם המין הספציפי gulgula אינה ברורה, אך היא אולי התייחסות לשירתה שכן gula היא לטינית ל"גרון", או שהיא עשויה להיות צבע ה"גולגולה", או ממתק שנראה כמו סופגנייה שנעשה בחלקים רבים של מרכז הודו.<ref name="hbwkey"></ref>

=== תת-מינים ===
ישנם 13 תת-מינים מוכרים:<ref></ref>
* זרעית קשמירית A.g. Lhamarum או זרעית קטנה קשמירית - <small>(ריצ'רד מיינרצהגן ואנני מיינרצהגן 1926)</small>: נמצאת בהרי פמיר ובמערב ההימלאיה
* A.g. inopinata - (<small>ביאנצ'י, 1905)</small>: נמצאת במישור הטיבטי ובצפון מערב סין
* A.g. vernayi - (<small>מאייר, 1941</small>): נמצאת במזרח ההימלאיה ובדרום מערב סין
* זרעית קטנה מערבית A. g. inconspicua או זרעית קטנה טורקסטנית - (<small>סברצוב, 1873)</small>: תוארה במקור כמין נפרד. נמצאת מדרום קזחסטן למזרח איראן, פקיסטן וצפון מערב הודו
* A.g. gulgula - (<small>פרנקלין, 1831)</small>: נמצאת מצפון מרכז הודו לסרי לנקה וממזרח לצפון הודו.
* A.g. dharmakumarsinhjii - (אבדוללי<small>, 1976)</small> : נמצאת במערב-מרכז הודו
* A.g. australis - (<small>וויליאם אדווין ברוקס, 1873)</small> : תוארה במקור כמין נפרד. נמצאת בדרום מערב הודו
* A.g. weigoldi - (<small>ארנסט הארטרט, 1922)</small> : נמצאת במרכז ובמזרח סין
* A.g. coelivox - (<small>רוברט סווינהו, 1859)</small> : תוארה במקור כמין נפרד. נמצאת בדרום ובדרום מזרח סין, ובצפון וייטנאם
* A.g. sala - (<small>רוברט סווינהו, 1870)</small> : תוארה במקור כמין נפרד. נמצאת באי היינאן (ליד דרום מזרח סין)
* A.g. herberti - (<small>ארנסט הארטרט, 1923)</small> : נמצאת ממרכז ומזרח תאילנד ועד לדרום וייטנאם
* A.g. wattersi - (<small>רוברט סווינהו, 1871)</small> : תוארה במקור כמין נפרד. נמצאת בטייוואן
* A.g. wolfei - (<small>הצ'יסוקה, 1930</small>): נמצאת בלוזון (צפון הפיליפינים)

== תיאור ==
אורכה של זרעית קטנה הוא 14–16 ס"מ, ומשקלה 24–30 גרם. הניצוי בחלקים העליונים מפוספס בצבע צהוב-חום, ובשונה מזרעית השדה הדומה לה, שפת הזרימה בכנף והנוצות החיצוניות בזנב בגוון חולי, ולא לבן. בנוסף, היא בעלת ציצה, זנב, וכנפיים קצרות ומעוגלות יותר. הזוויגים דומים.

סימן ההיכר העיקרי המבדיל אותה מזרעית השדה הוא קריאות המעוף שלה, שנשמעות כמעין "בזזז!" מתפרץ, בניגוד לקריאות הרכות יותר של זרעית השדה.<ref name=":0" />
בבנגלדש

== התנהגות ואקולוגיה ==
זרעיות אלו ממריאות לעיתים קרובות לשמיים, מרפרפות ושרות לפני שהן יורדות ארצה. זכרים עשויים גם לרחף באוויר ולשיר כדי למשוך בת זוג.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1831
קטגוריה:טקסונים שתוארו בידי ג'יימס פרנקלין
קטגוריה:עפרוניים
קטגוריה:ארץ ישראל: עפרוניים
קטגוריה:סין: עופות
קטגוריה:הודו: עופות
קטגוריה:איראן: עופות
קטגוריה:פקיסטן: עופות
קטגוריה:בנגלדש: עופות
יחסי ליטא–סרביה

יחסי ליטא–סרביה הם יחסי החוץ בין סרביה לליטא.

== היסטוריה ==
בשנים 1443–1444 במהלך המסע נגד העות'מאנים בבלקן, מלך פולין והדוכס הגדול של ליטא ולדיסלב השלישי נלחם יחד עם העריץ הסרבי דז'ורדז' ברנקוביץ'. מסע ההמלחמה הסתיימו בניצחון העות'מאנים. במקביל, הופיעו ההוסרים הראשונים בשטח הדוכסות הגדולה של ליטא, שכירי חרב סרבים והונגרים בצבא הליטאי-פולני, שהיו מוערכים בשל ניסיונם בלחימה נגד העות'מאנים. בשנים 1683–1699 במהלך המלחמה הטורקית הגדולה, האיחוד הפולני-ליטאי נלחם יחד עם מורדים סרבים נגד האימפריה העות'מאנית והמדינות הווסאליות שלה.

ב-4 בספטמבר 1921 הכירה ממלכת יוגוסלביה בליטא, ובשנת 1926 כוננו שתי המדינות יחסים דיפלומטיים. ליטא יוצגה ביוגוסלביה באמצעות שגרירותה בפראג, צ'כוסלובקיה, בעוד יוגוסלביה יוצגה בליטא באמצעות שגרירותה בוורשה, פולין. במהלך מלחמת העולם השנייה נכבשו שתי המדינות על ידי גרמניה הנאצית.

ב-22 באוקטובר 1991 הכירה יוגוסלביה בעצמאותה של ליטא מחדש, ובשנת 2000 כוננו שתי המדינות מחדש יחסים דיפלומטיים. שתי המדינות חתמו על ארבעה הסכמים דו-צדדיים, שניים מהם לפני הפרידה של מונטנגרו מסרביה: הסכם לשיתוף פעולה בתחומי החינוך, המדע, התרבות והספורט (2003), הסכם של מועצת השרים על קידום הדדי והגנה על השקעות (2005), הסכם הכנסה והימנעות ממכפל מס על הון (נחתם ב-2007, אושרר ב-2008) והסכם שיתוף פעולה במאבק בפשיעה (2013). ב-2008 ליטא הכירה בעצמאות קוסובו, אם כי סרביה רואה במדינה זו חלק ממנה.

ב-24 בפברואר 2022 לאחר תחילת הפלישה הרוסית לאוקראינה, ממשלת סרביה, המקיימת יחסי ידידות עם רוסיה באופן מסורתי, גינתה את התוקפנות ודגלה ב"שלמות הטריטוריאלית של אוקראינה", אך בניגוד ל, סירבה לתרום לחבילת הסנקציות נגד רוסיה ולא סגרה את המרחב האווירי, מה שאפשר לרוסים לנסוע לאירופה, כולל טיסות דרך שטח ליטא.

== יחסים כלכליים ==
בשנת 2020 מחזור הסחר בין ליטא לסרביה הגיע ל-62.99 מיליון אירו, וסרביה הייתה שותפת הסחר ה-51 של ליטא במונחים של נפח סחר. היצוא הסתכם ב-29.77 מיליון אירו; סרביה היא שותפת הייצוא ה-57 בגודלה במונחים של נפח סחר. היבוא הסתכם ב-33.22 מיליון אירו; סרביה היא שותפת היבוא ה-42 במונחים של נפח סחר. היבוא כולל בעיקר: מכונות חשמל וחלקיהן (60%), פלסטיק ומוצריהם (13%), גומי ומוצריו (4%), סבון, מוצרי כביסה וניקוי (4%) מכונות ומכשירים מכניים (3 %), נייר וקרטון (3%). בשנת 2020 סך ההשקעות הישירות של ליטא בסרביה הסתכם ב-17.03 מיליון אירו (מקום 17 מבחינת נפח).

== נציגויות דיפלומטיות ==
* ליטא מיוצגת בסרביה באמצעות שגרירותה בוורשה, פולין.
* סרביה מיוצגת בליטא באמצעות שגרירותה בבודפשט, הונגריה.

== הערות שוליים ==
Sugar (שיר של פלו ריידה)

"Sugar" הוא שיר של הראפר האמריקאי פלו ריידה, בהשתתפות הזמרת האמריקאית וינטר גורדון. פזמון השיר נלקח מהשיר "Blue" של להקת המוזיקה האלקטרונית האיטלקית אייפל 65.<ref name="songfacts"></ref> השיר יצא לאור כסינגל הרשמי השלישי מהאלבום השני של פלו ריידה במרץ 2009 כהורדה דיגיטלית.

בעקבות הצלחת השיר בארצות הברית, השיר יצא לאור ב-25 במאי 2009 בבריטניה.

== מיקומי שיא ==

==קישורים חיצוניים==

==הערות שוליים==

קטגוריה:שירי 2009
קטגוריה:סינגלים מ-2009
קטגוריה:שירי פלו ריידה
קטגוריה:שירים באנגלית
קטגוריה:וידאו קליפים שבוימו על ידי שיין דרייק
קטגוריה:שירי אלקטרופופ
קטגוריה:סינגלים בהוצאת אטלנטיק רקורדס
לא יהיה לך

לֹא יִהְיֶה לְךָ אֱלֹהים אֲחֵרִים עַל פָּנָי היא מצוות לא תעשה השנייה מבין עשרת הדברות האוסרת על עבודה זרה.

בנוסף באיסור זה, נאסר אחזקת צלמים ועשייתם. בדת היהודית נחשב איסור זה לאחד משלושת האיסורים עליהם צריך אדם למות ולא לעבור, (ביחד עם: שפיכות דמים, וגילוי עריות).

מצווה זו היא אחת משש המצוות התמידיות שאפשר לקיימן תמיד ואינן דורשות מעשה בפועל.

בנוסף, יש הגורסים כי על פי המצווה אסור לאדם להעלות על דעתו שיש עוד אלים<ref></ref>.

== מקור המצווה ==
בספר שמות נכתב:

== גדר האיסור ==
=== אמונה בעבודה זרה ===
לדעת הרמב"ם, עיקר האיסור הוא על הרהור באמונת אל אחר, וכל המעלה בדעתו שיש אלוה אחר חוץ מה', עובר בלא יהיה לך וכפר בעיקר, שזה הוא העיקר הגדול שהכל תלוי בו<ref></ref>. לפי דבריו, המאמין בלבו באלהים אחרים, אפילו לא עשה מעשה המעיד על אמונה זו, עובר על איסור זה.

=== קיום פסלי עבודה זרה ===
חז"ל דרשו מהמילים "לא יהיה" שהכוונה לא רק לא לעבוד את הפסלים אלה גם לא ליצור:

== עונש ==
בתלמוד הבבלי מופיעה התפיסה לפי המעלה על דעתו שיש אלוה אחר אינו נענש בידי אדם אלא מידי שמים, כיוון שאין בית דין של מטה מענישים על המחשבות. אבל המקבל עליו אלוה אחר כאלוה ואומר "אלי אתה", חייב סקילה<ref></ref>.

==קישורים חיצוניים==

== הערות שוליים ==

קטגוריה:עשרת הדיברות
קטגוריה:שש מצוות תמידיות
קטגוריה:איסורי עבודה זרה
קטגוריה:מצוות הנוהגות בזמן הזה
קטגוריה:האמונה היהודית
דינה בולוארטה

דינה ארסיליה בולוארטה סגארה (בספרדית: Dina Ercilia Boluarte Zegarra; נולדה ב-31 במאי 1962) היא פוליטיקאית פרואנית, המכהנת כנשיאת פרו מדצמבר 2022, והיא האישה הראשונה בתפקיד. היא מונתה לתפקיד לאחר הדחת פדרו קסטיו כתגובה להפיכה שהוא ארגן נגד הקונגרס במדינה. קודם לכהונתה כנשיאה הייתה סגנית נשיא פרו מיולי 2021 עד דצמבר 2022. שימשה גם משנת 2007 כראש ארגון RENIEC, הרשם הלאומי לזיהוי ולמעמד אזרחי של פרו.

==ביוגרפיה==
בולוארטה נולדה בצ'לוואנקה שבמחוז אפורימק. היא סיימה את לימודיה כעורכת דין באוניברסיטת סן מרטין דה פורס ועשתה תואר שני באוניברסיטה זו. היא עבדה בארגון RENIEC כעורכת דין והייתה ראש הארגון מאז 2007.

היא התמודדה ללא הצלחה לראשות עיריית רובע סורקיו בלימה ב-2018 וייצגה את מפלגת פרו החופשית. היא גם השתתפה בבחירות הפרלמנטריות ב-2020 אך לא השיגה מושב בקונגרס.

היא התמודדה לצד פדרו קסטיו, כסגניתו, בבחירות לנשיאות ב-2021 בהן ניצחו. ב-29 ביולי 2021, היא מונתה לשרת הפיתוח וההכלה החברתית בממשלתו של קסטיו, במקביל להיותה סגנית נשיא פרו. בינואר 2022, במהלך ראיון לעיתון La República, הצהירה בולוארטה שהיא מעולם לא אימצה את האידאולוגיה של פרו החופשית. מזכ"ל המפלגה, ולדימיר סרון, גירש אותה מהתנועה כתגובה. ב-25 בנובמבר 2022 היא התפטרה מתפקידה כשרת הפיתוח וההכלה החברתית, אך נותרה סגנית נשיא.

ב-5 בדצמבר 2022, לאחר הצבעה של 13 בעד ו-8 נגד, הוגשה תלונה חוקתית על ידי ועדת המשנה להאשמות חוקתיות נגד בולוארטה, בטענה שהיא הפעילה מועדון פרטי בזמן שהייתה שרת הפיתוח.

בהמשך אותו חודש, במהלך המשבר הפוליטי במדינה, כאשר פדרו קסטיו ניסה לפזר את הקונגרס של פרו במהלך הליכי ההדחה נגדו, גינתה בולוארטה את המהלך, כינתה אותו "התמוטטות של הסדר החוקתי", וקיבלה את הנשיאות לאחר הדחת קסטיו. בולוארטה היא הנשיאה האישה הראשונה בתולדות פרו.

בנאום הראשון שלה בקונגרס גינתה את הנשיא קסטיו, והכריזה על רצונה להקים ממשלת אחדות לאומית כדי לפתור את המשבר הפוליטי.

ממשלתה הכריזה על מצב חירום באורך חודש ב-14 בדצמבר 2022 כאשר המדינה התמודדה עם הפגנות שאף הדרדרו לאלימות.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:חברי פרלמנטים
קטגוריה:פוליטיקאים פרואנים
קטגוריה:נשיאי פרו
קטגוריה:נשיאות
קטגוריה:פוליטיקאיות
קטגוריה:ילידי 1962
זרעית (סוג)

זַרְעִית (שם מדעי: Alauda) היא סוג במשפחת העפרוניים המצויה בחלק גדול מאירופה, אסיה והרי צפון אפריקה. אחד המינים (זרעית ראסו) אנדמי לאי ראסו באיי כף ורדה.<ref name="ioc"></ref> בנוסף, לפחות שני מינים נוספים ידועים מתיעוד ממאובנים.

== טקסונומיה ואטימולוגיה ==
הסוג Alauda הוצג על ידי חוקר הטבע השוודי קרל לינאוס בשנת 1758 במהדורה העשירית של Systema Naturae שלו.<ref></ref> לאחר מכן הוחלט כי המין הטיפוסי בסוג יהיה זרעית השדה.<ref></ref>

שם הסוג הנוכחי הוא מלטינית alauda, "עפרוני". פליניוס הזקן סבר כי המילה היא ממקור קלטי.<ref name="job"></ref>

בסוג זרעית יש ארבעה מינים קיימים ולפחות שני מינים נכחדים. מינים רבים אחרים ממשפחת העפרוניים נחשבו בעבר כשייכים לסוג זה.

=== מינים קיימים ===
הסוג מכיל ארבעה מינים:

<small>(הערה: השמות העבריים המסומנים ב-* ברשימה זו מבוססים על תרגומים חופשיים מהשם העממי באנגלית או מהשם המדעי, שכן עדיין לא התקבל להם שם רשמי בעברית)</small>
{| class="wikitable"
!תמונה
! שם מדעי
! שם נפוץ
! תפוצה
|-
|200x200 פיקסלים
| Alauda leucoptera
| עפרוני לבן-כנף 
| לא ממוסגרדרום אוקראינה דרך קזחסטן ועד דרום-מרכז רוסיה
|-
|203x203px
| Alauda razae
| זרעית ראסו* 
| לא ממוסגרהאי ראסו שבקבוצת האיים בארלאוונטו, איי כף ורדה
|-
|202x202px
| Alauda gulgula
| זרעית קטנה
| לא ממוסגרדרום, מרכז ומזרח אסיה
|-
|202x202 פיקסלים
| Alauda arvensis
| זרעית השדה
| לא ממוסגרברחבי אירופה ואסיה
|-
|}

=== מינים שנכחדו ===
* † Alauda xerarvensis (הפליוקן המאוחר של ורשץ, בולגריה)<ref>Boev, Z. 2012. Neogene Larks (Aves: Alaudidae (Vigors, 1825)) from Bulgaria - Acta zoologica bulgarica, 64 (3), 2012: 295-318.</ref>
* † Alauda tivadari (המיוקן המאוחר של פולגרדי, הונגריה)<ref>Kessler, E. 2013. Neogene songbirds (Aves, Passeriformes) from Hungary. – Hantkeniana, Budapest, 2013, 8: 37-149.</ref>

==קישורים חיצוניים==

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:עפרוניים